nibzard/narodne-novine-full-text-markdown huggingface dataset:
## Rješenje kojim se Vesni Jakumetović, osnivaču Obrta za zastupanje u osiguranju Konečni-CRO, Vinkovci, izdaje dozvola za obavljanje poslova zastupanja u osiguranju

### NN 123/2010 (4.11.2010.), Rješenje kojim se Vesni Jakumetović, osnivaču Obrta za zastupanje u osiguranju Konečni-CRO, Vinkovci, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3197

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Vesni Jakumetović iz Vukovara, Šamac 30, osnivaču Obrta za zastupanje u osiguranju Konečni-CRO, Vinkovci, Vladimira Nazora 13, na sjednici održanoj 28. listopada 2010. donijela je

RJEŠENJE

I. Vesni Jakumetović iz Vukovara, Šamac 30, osnivaču Obrta za zastupanje u osiguranju Konečni-CRO, Vinkovci, Vladimira Nazora 13, izdaje se dozvola za obavljanje poslova zastupanja u osiguranju.

II. Vesna Jakumetović iz Vukovara, Šamac 30, osnivač Obrta za zastupanje u osiguranju Konečni-CRO, Vinkovci, Vladimira Nazora 13, dužna je u roku od tri dana od dana primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/10-37/50

Urbroj: 326-112-10-2

Zagreb, 28. listopada 2010.

Zamjenik predsjednika Uprave
Ivo Šulenta, v. r.

Rješenje, NN 123/2010-3197
## Rješenje kojim se društvu Slavonija Vivat d.o.o. za zastupanje u osiguranju d.o.o., Osijek, izdaje dozvola za obavljanje poslova zastupanja u osiguranju

### NN 123/2010 (4.11.2010.), Rješenje kojim se društvu Slavonija Vivat d.o.o. za zastupanje u osiguranju d.o.o., Osijek, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3198

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), odlučujući o zahtjevu društva Slavonija Vivat d.o.o. za zastupanje u osiguranju, Osijek, Frankopanska 82a, za izdavanje dozvole za obavljanje poslova zastupanja u osiguranju na stanici za tehnički pregled vozila H-117 CVH STP »Požega« u Požegi, Osječka 72, na sjednici održanoj 28. listopada 2010. donijela je

RJEŠENJE

I. Društvu Slavonija Vivat d.o.o. za zastupanje u osiguranju d.o.o., Osijek, Frankopanska 82a, izdaje se dozvola za obavljanje poslova zastupanja u osiguranju u stanici za tehnički pregled vozila H-117 CVH STP »Požega« u Požegi, Osječka 72.

II. Izreka ovog rješenja objavit će se u »Narodnim novinama«.

Klasa: UP/I-453-02/10-38/7

Urbroj: 326-112-10-4

Zagreb, 28. listopada 2010.

Zamjenik predsjednika Uprave
Ivo Šulenta, v. r.

Rješenje, NN 123/2010-3198
## Rješenje kojim je Marijani Curić, osnivaču obrta za zastupanje u osiguranju Melior, Požega, prestala važiti dozvola za obavljanje poslova zastupanja u osiguranju

### NN 123/2010 (4.11.2010.), Rješenje kojim je Marijani Curić, osnivaču obrta za zastupanje u osiguranju Melior, Požega, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3199

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 28. listopada 2010, donijela je

RJEŠENJE

I. Marijani Curić iz Požege, Drškovci, Hrvatske bratske zajednice 1, osnivaču obrta za zastupanje u osiguranju Melior, Požega, Vilima Justa 18, prestala je važiti dozvola za obavljanje poslova zastupanja u osiguranju na stanici za tehnički pregled vozila Herz u Požegi, Vilima Justa 18, izdana rješenjem klasa: UP/I-453-02/08-38/5, urbroj: 326-112-07-5 od 17. travnja 2008.

II. Izreka ovog rješenja objavit će se u »Narodnim novinama«.

Klasa: UP/I-453-02/10-38/10

Urbroj: 326-112-10-1

Zagreb, 28. listopada 2010.

Zamjenik predsjednika Uprave
Ivo Šulenta, v. r.

Rješenje, NN 123/2010-3199
## Rješenje kojim je Zvonimiru Ružiću, vlasniku obrta za zastupanje u osiguranju Pegraz, Zagreb, prestala važiti dozvola za obavljanje poslova zastupanja u osiguranju

### NN 123/2010 (4.11.2010.), Rješenje kojim je Zvonimiru Ružiću, vlasniku obrta za zastupanje u osiguranju Pegraz, Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

3200

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 28. listopada 2010, donijela je

RJEŠENJE

I. Zvonimiru Ružiću iz Zagreba, Sermageova 1, osnivaču obrta za zastupanje u osiguranju Pegraz, Zagreb, Sermageova 1, prestala je važiti dozvola za obavljanje poslova zastupanja u osiguranju izdana 4. lipnja 2009. rješenjem klasa: UP/I-453-02/09-37/41, urbroj: 326-112-09-3.

II. Izreka ovog rješenja objavit će se u »Narodnim novinama«.

Klasa: UP/I-453-02/10-37/51

Urbroj: 326-112-10-1

Zagreb, 28. listopada 2010.

Zamjenik predsjednika Uprave
Ivo Šulenta, v. r.

Rješenje, NN 123/2010-3200
## Zakon o prestanku rada Agencije za promicanje izvoza i ulaganja

### NN 124/2010 (8.11.2010.), Zakon o prestanku rada Agencije za promicanje izvoza i ulaganja

HRVATSKI SABOR

3204

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU RADA AGENCIJE ZA PROMICANJE IZVOZA I ULAGANJA

Proglašavam Zakon o prestanku rada Agencije za promicanje izvoza i ulaganja, koji je Hrvatski sabor donio na sjednici 22. listopada 2010. godine.

Klasa: 011-01/10-01/101

Urbroj: 71-05-03/1-10-2

Zagreb, 27. listopada 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O PRESTANKU RADA AGENCIJE ZA PROMICANJE IZVOZA I ULAGANJA

Članak 1.

Danom stupanja na snagu ovog Zakona prestaje važiti Uredba o osnivanju Agencije za promicanje izvoza i ulaganja (»Narodne novine«, br. 102/02., 64/05., 64/06., 104/06. i 96/09.).

Članak 2.

Danom brisanja iz Sudskog registra prestaje s radom Agencija za promicanje izvoza i ulaganja.

Članak 3.

(1) Ministarstvo gospodarstva, rada i poduzetništva preuzima poslove Agencije za promicanje izvoza i ulaganja

(2) Vlada Republike Hrvatske će u roku 15 dana od dana stupanja na snagu ovog Zakona Uredbom urediti unutarnji ustroj Ministarstva gospodarstva, rada i poduzetništva.

(3) Ministar gospodarstva, rada i poduzetništva uskladit će Pravilnik o unutarnjem redu prema Uredbi iz stavka 2. ovog članka u roku 15 dana nakon njezina donošenja.

Članak 4.

Ministarstvo gospodarstva, rada i poduzetništva preuzet će poslove, imovinu, opremu, pismohranu i drugu dokumentaciju, sredstva za rad, financijska sredstva te prava i obveze Agencije za promicanje izvoza i ulaganja.

Članak 5.

Ministarstvo gospodarstva, rada i poduzetništva preuzet će predmete u postupcima koji nisu okončani do stupanja na snagu ovog Zakona.

Članak 6.

(1) Radnici zatečeni u radnom odnosu u Agenciji za promicanje izvoza i ulaganja na dan stupanja na snagu ovog Zakona postaju državni službenici ili namještenici i preuzimaju se u Ministarstvo gospodarstva, rada i poduzetništva.

(2) Do donošenja Pravilnika o unutarnjem redu iz članka 3. stavka 3. ovog Zakona i rasporedu sukladno propisima o državnim službenicima, zatečeni radnici nastavljaju obavljati poslove koje su obavljali i zadržavaju sva prava iz radnog odnosa koja su stekli do dana preuzimanja.

(3) Nakon donošenja Pravilnika iz članka 3. stavka 3. ovog Zakona, državni službenici i namještenici iz stavka 1. ovog članka rasporedit će se sukladno preuzetim poslovima.

(4) Preuzeti državni službenici iz stavka 1. ovog članka koji se ne mogu rasporediti stavit će se na raspolaganje Vladi Republike Hrvatske sukladno propisima o državnim službenicima.

(5) Preuzetim namještenicima iz stavka 1. ovog članka koji se ne mogu rasporediti otkazat će se radni odnos sukladno općim propisima o radu.

Članak 7.

Ovaj Zakon stupa na snagu danom objave u »Narodnim novinama«.

Klasa: 404-01/10-01/01

Zagreb, 22. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 124/2010-3204
## Zakon o prestanku važenja Zakona o Fondu za razvoj i zapošljavanje

### NN 124/2010 (8.11.2010.), Zakon o prestanku važenja Zakona o Fondu za razvoj i zapošljavanje

HRVATSKI SABOR

3206

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O FONDU ZA RAZVOJ I ZAPOŠLJAVANJE

Proglašavam Zakon o prestanku važenja Zakona o Fondu za razvoj i zapošljavanje, koji je Hrvatski sabor donio na sjednici 22. listopada 2010. godine.

Klasa: 011-01/10-01/103

Urbroj: 71-05-03/1-10-2

Zagreb, 27. listopada 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O PRESTANKU VAŽENJA ZAKONA O FONDU ZA RAZVOJ I ZAPOŠLJAVANJE

Članak 1.

Danom stupanja na snagu ovoga Zakona prestaje važiti Zakon o Fondu za razvoj i zapošljavanje (»Narodne novine«, br. 107/01.).

Članak 2.

Danom stupanja na snagu ovoga Zakona prestaje s radom Fond za razvoj i zapošljavanje.

Članak 3.

(1) Poslove Fonda za razvoj i zapošljavanje preuzima Ministarstvo gospodarstva, rada i poduzetništva.

(2)
Vlada Republike Hrvatske uredit će u roku od 15 dana od dana stupanja
na snagu ovoga Zakona unutarnji ustroj Ministarstva gospodarstva, rada
i poduzetništva u svrhu preuzimanja poslova Fonda za razvoj i
zapošljavanje.

(3) Ministar gospodarstva,
rada i poduzetništva uskladit će pravilnik o unutarnjem redu prema
uredbi iz stavka 2. ovoga članka u roku od 15 dana od njezina donošenja.

Članak 4.

Ministarstvo
iz članka 3. stavka 1. ovoga Zakona preuzet će imovinu, opremu,
pismohranu i drugu dokumentaciju, sredstva za rad, financijska
sredstva, te prava i obveze Fonda za razvoj i zapošljavanje.

Članak 5.

Ministarstvo
iz članka 3. stavka 1. ovoga Zakona preuzet će predmete u postupcima
koji nisu okončani do stupanja na snagu ovoga Zakona.

Članak 6.

(1)
Radnici u radnom odnosu u Fondu za razvoj i zapošljavanje na dan
stupanja na snagu ovoga Zakona postaju državni službenici ili
namještenici i preuzimaju se u Ministarstvo gospodarstva, rada i
poduzetništva.

(2) Do donošenja pravilnika o
unutarnjem redu iz članka 3. stavka 3. ovoga Zakona i rasporeda
sukladno propisima o državnim službenicima, preuzeti državni službenici
i namještenici iz stavka 1. ovoga članka nastavljaju obavljati poslove
koje su obavljali i zadržavaju sva prava iz radnog odnosa koja su
stekli do dana preuzimanja.

(3) Nakon
donošenja pravilnika iz članka 3. stavka 3. ovoga Zakona državni
službenici i namještenici iz stavka 1. ovoga članka rasporedit će se
sukladno propisima o državnim službenicima i namještenicima.

(4)
Preuzeti državni službenici iz stavka 1. ovoga članka koji se ne mogu
rasporediti stavit će se na raspolaganje Vladi Republike Hrvatske
sukladno propisima o državnim službenicima.

(5)
Preuzetim namještenicima iz stavka 1. ovoga članka koji se ne mogu
rasporediti otkazat će se radni odnos sukladno općim propisima o radu.

Članak 7.

Ovaj Zakon stupa na snagu danom objave u »Narodnim novinama«.

Klasa: 302-01/10-01/01

Zagreb, 22. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 124/2010-3206
## Zakon o izmjenama i dopunama Zakona o športu

### NN 124/2010 (8.11.2010.), Zakon o izmjenama i dopunama Zakona o športu

HRVATSKI SABOR

3209

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ŠPORTU

Proglašavam Zakon o izmjenama i dopunama Zakona o športu, koji je Hrvatski sabor donio na sjednici 22. listopada 2010. godine.

Klasa: 011-01/10-01/106

Urbroj: 71-05-03/1-10-2

Zagreb, 27. listopada 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O ŠPORTU

Članak 1.

U Zakonu o športu (»Narodne novine«, br. 71/06.), u članku 72. stavku 1. iza riječi: »pravilima« dodaju se riječi: »Hrvatskog olimpijskog odbora, Međunarodnog olimpijskog odbora i«.

U stavku 2. riječi: »sukladno pravilima WADA-e« zamjenjuju se riječima: »pravilima iz stavka 1. ovoga članka.«.

U stavku 3. riječi: »odredbama WADA-e i Hrvatske agencije za borbu protiv dopinga u športu« zamjenjuju se riječima: »pravilima iz stavka 1. ovoga članka i sukladno ovome Zakonu.«.

Iza stavka 3. dodaje se stavak 4. koji glasi:

»(4) Športaši su obvezni dopustiti obavljanje dopinške kontrole.«.

Članak 2.

Naslov ispred članka 73.: »Hrvatska agencija za borbu protiv dopinga u športu« i članak 73. brišu se.

Članak 3.

U članku 75. stavku 1. točka 6. briše se.

Dosadašnje točke 7. 8. i 9. postaju točke 6., 7. i 8.

U stavku 7. iza riječi: »informacijskog sustava u športu« riječi: »te rad i djelovanje Agencije« brišu se.

Članak 4.

U članku 86. stavku 1. točki 5. iza riječi: »pravilima« dodaju se riječi: »Hrvatskog olimpijskog odbora, Međunarodnog olimpijskog odbora i«.

Članak 5.

(1) Hrvatska agencija za borbu protiv dopinga u športu (u daljnjem tekstu: HADA) pripaja se Hrvatskom zavodu za toksikologiju koji danom stupanja na snagu ovoga Zakona mijenja naziv u: »Hrvatski zavod za toksikologiju i antidoping«.

(2) Danom stupanja na snagu ovoga Zakona Hrvatski zavod za toksikologiju i antidoping (u daljnjem tekstu: Zavod) nastavlja neprekinuti kontinuirani rad u borbi protiv dopinga u svim međunarodnim asocijacijama u kojima je do stupanja na snagu ovoga Zakona djelovala HADA, te preuzima sva prava i obveze u borbi protiv dopinga na temelju međunarodnih konvencija.

(3) Danom stupanja na snagu ovoga Zakona, Zavod preuzima sredstva, prava, obveze, poslove, pismohranu i drugu dokumentaciju te službenike i namještenika HADA-e.

Članak 6.

Danom stupanja na snagu ovoga Zakona prestaje važiti Uredba o osnivanju Hrvatske agencije protiv dopinga u športu (»Narodne novine«, br. 18/07.).

Članak 7.

Ovaj Zakon stupa na snagu danom objave u »Narodnim novinama«.

Klasa: 620-01/10-01/02

Zagreb, 22. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 124/2010-3209
## Odluka o razrješenju i izboru članice Odbora za vanjsku politiku Hrvatskoga sabora

### NN 124/2010 (8.11.2010.), Odluka o razrješenju i izboru članice Odbora za vanjsku politiku Hrvatskoga sabora

HRVATSKI SABOR

3213

Na temelju članka 81. Ustava Republike Hrvatske i članka 62. Poslovnika Hrvatskoga sabora, Hrvatski sabor na sjednici 29. listopada 2010., donio je

ODLUKU

O RAZRJEŠENJU I IZBORU ČLANICE ODBORA ZA VANJSKU POLITIKU HRVATSKOGA SABORA

I.

Razrješuje se članica Odbora za vanjsku politiku Hrvatskoga sabora

ŽELJANA PODRUG.

II.

Za članicu Odbora za vanjsku politiku Hrvatskoga sabora bira se

mr. sc. VESNA BUTERIN.

Klasa: 021-13/10-03/33
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3213
## Odluka o razrješenju i izboru potpredsjednice Odbora za obitelj, mladež i šport Hrvatskoga sabora

### NN 124/2010 (8.11.2010.), Odluka o razrješenju i izboru potpredsjednice Odbora za obitelj, mladež i šport Hrvatskoga sabora

HRVATSKI SABOR

3214

Na temelju članka 81. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 29. listopada 2010., donio je

ODLUKU

O RAZRJEŠENJU I IZBORU POTPREDSJEDNICE ODBORA ZA OBITELJ, MLADEŽ I ŠPORT HRVATSKOGA SABORA

I.

Razrješuje se potpredsjednica Odbora za obitelj, mladež i šport Hrvatskoga sabora

ŽELJANA PODRUG.

II.

Za potpredsjednicu Odbora za obitelj, mladež i šport Hrvatskoga sabora bira se

SUNČANA GLAVAK.

Klasa: 021-13/10-03/31
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3214
## Odluka o razrješenju članice i izboru člana Odbora za obitelj, mladež i šport Hrvatskoga sabora

### NN 124/2010 (8.11.2010.), Odluka o razrješenju članice i izboru člana Odbora za obitelj, mladež i šport Hrvatskoga sabora

HRVATSKI SABOR

3215

Na temelju članka 81. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 29. listopada 2010., donio je

ODLUKU

O RAZRJEŠENJU ČLANICE I IZBORU ČLANA ODBORA ZA OBITELJ, MLADEŽ I ŠPORT HRVATSKOGA SABORA

I.

Razrješuje se članica Odbora za obitelj, mladež i šport Hrvatskoga sabora

SUNČANA GLAVAK.

II.

Za člana Odbora za obitelj, mladež i šport Hrvatskoga sabora bira se

mr. sc. IVAN BAGARIĆ.

Klasa: 021-13/10-03/34
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3215
## Odluka o razrješenju i izboru članice Odbora za ravnopravnost spolova Hrvatskoga sabora

### NN 124/2010 (8.11.2010.), Odluka o razrješenju i izboru članice Odbora za ravnopravnost spolova Hrvatskoga sabora

HRVATSKI SABOR

3216

Na temelju članka 81. Ustava Republike Hrvatske i članka 101. Poslovnika Hrvatskoga sabora, Hrvatski sabor na sjednici 29. listopada 2010., donio je

ODLUKU

O RAZRJEŠENJU I IZBORU ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se članica Odbora za ravnopravnost spolova Hrvatskoga sabora

ŽELJANA PODRUG.

II.

Za članicu Odbora za ravnopravnost spolova Hrvatskoga sabora bira se

mr. sc. ĐURĐICA SUMRAK.

Klasa: 021-13/10-03/32
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3216
## Odluka o razrješenju članice i zamjenice člana i imenovanju članice i zamjenika člana Izaslanstva Hrvatskoga sabora u Zajedničkom parlamentarnom odboru Republike Hrvatske - Europske unije

### NN 124/2010 (8.11.2010.), Odluka o razrješenju članice i zamjenice člana i imenovanju članice i zamjenika člana Izaslanstva Hrvatskoga sabora u Zajedničkom parlamentarnom odboru Republike Hrvatske - Europske unije

HRVATSKI SABOR

3217

Na temelju članka 81. Ustava Republike Hrvatske, Hrvatski sabor na sjednici 29. listopada 2010., donio je

ODLUKU

O RAZRJEŠENJU ČLANICE I ZAMJENICE ČLANA I IMENOVANJU ČLANICE I ZAMJENIKA ČLANA IZASLANSTVA HRVATSKOGA SABORA U ZAJEDNIČKOM PARLAMENTARNOM ODBORU REPUBLIKE HRVATSKE – EUROPSKE UNIJE

I.

U Izaslanstvu Hrvatskoga sabora u Zajedničkom parlamentarnom odboru Republike Hrvatske – Europske unije razrješuju se

dužnosti članice ŽELJANA PODRUG,

dužnosti zamjenice člana KARMELA CAPARIN.

II.

U Izaslanstvo Hrvatskoga sabora u Zajedničkom parlamentarnom odboru Republike Hrvatske – Europske unije imenuju se na

dužnost članice KARMELA CAPARIN,

dužnost zamjenika člana mr. sc. JOSIP SALAPIĆ.

Klasa: 021-13/10-04/05
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3217
## Odluka o razrješenju i imenovanju zamjenice člana Izaslanstva Hrvatskoga sabora u Skupštini Zapadnoeuropske unije

### NN 124/2010 (8.11.2010.), Odluka o razrješenju i imenovanju zamjenice člana Izaslanstva Hrvatskoga sabora u Skupštini Zapadnoeuropske unije

HRVATSKI SABOR

3218

Na temelju članka 81. Ustava Republike Hrvatske, Hrvatski sabor na sjednici 29. listopada 2010., donio je

ODLUKU

O RAZRJEŠENJU I IMENOVANJU ZAMJENICE ČLANA IZASLANSTVA HRVATSKOGA SABORA U SKUPŠTINI ZAPADNOEUROPSKE UNIJE

I.

Razrješuje se zamjenica člana Izaslanstva Hrvatskoga sabora u Skupštini Zapadnoeuropske unije

ŽELJANA PODRUG.

II.

Za zamjenicu člana Izaslanstva Hrvatskoga sabora u Skupštini Zapadnoeuropske unije imenuje se

mr. sc. ĐURĐICA SUMRAK.

Klasa: 021-13/10-04/04
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3218
## Odluka o razrješenju člana i izboru članice Nacionalnog odbora

### NN 124/2010 (8.11.2010.), Odluka o razrješenju člana i izboru članice Nacionalnog odbora

HRVATSKI SABOR

3219

Na temelju članka 81. Ustava Republike Hrvatske i točke III. Odluke o Nacionalnom odboru (»Narodne novine«, br. 12/05. i 33/05.), Hrvatski sabor na sjednici 29. listopada 2010., donio je

ODLUKU

O RAZRJEŠENJU ČLANA I IZBORU ČLANICE NACIONALNOG ODBORA

I.

Razrješuje se član Nacionalnog odbora

dr. sc. IVAN ČEHOK.

II.

Za članicu Nacionalnog odbora bira se

ĐURĐA ADLEŠIČ.

Klasa: 021-13/10-06/10
Zagreb, 29. listopada 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 124/2010-3219
## Odluka o odlikovanju Andrása Vedresa Redom Danice hrvatske s likom Nikole Tesle

### NN 124/2010 (8.11.2010.), Odluka o odlikovanju Andrása Vedresa Redom Danice hrvatske s likom Nikole Tesle

PREDSJEDNIK REPUBLIKE HRVATSKE

3220

Na temelju članka 98. Ustava Republike Hrvatske (»Narodne novine« broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

András Vedres

REDOM DANICE HRVATSKE S LIKOM
NIKOLE TESLE

za osobiti doprinos u izumiteljstvu.

Klasa: 060-04/10-13/05

Urbroj: 71-05-04/2-10-01

Zagreb, 22. listopada 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 124/2010-3220
## Odluka o dodjeli Povelje Republike Hrvatske Simfonijskom orkestru Hrvatske radio-televizije

### NN 124/2010 (8.11.2010.), Odluka o dodjeli Povelje Republike Hrvatske Simfonijskom orkestru Hrvatske radio-televizije

PREDSJEDNIK REPUBLIKE HRVATSKE

3221

Na temelju članka 98. Ustava Republike Hrvatske (»Narodne novine« broj 85/10 – pročišćeni tekst) i članka 2. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se dodjeljuje

POVELJA REPUBLIKE HRVATSKE

Simfonijskom orkestru Hrvatske radio-televizije

za izniman doprinos u promociji glazbene kulture i stvaralaštva u Republici Hrvatskoj i inozemstvu, a prigodom 80-te obljetnice utemeljenja.

Klasa: 061-01/10-01/12

Urbroj: 71-05-04/2-10-01

Zagreb, 15. listopada 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 124/2010-3221
## Odluka o dodjeli Povelje Republike Hrvatske 1. gardijskoj brigadi

### NN 124/2010 (8.11.2010.), Odluka o dodjeli Povelje Republike Hrvatske 1. gardijskoj brigadi

PREDSJEDNIK REPUBLIKE HRVATSKE

3222

Na temelju članka 98. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), u prigodi obilježavanja dvadesete obljetnice ustrojavanja, donosim

ODLUKU

kojom se dodjeljuje

POVELJA REPUBLIKE HRVATSKE

1. gardijskoj brigadi

za izniman doprinos postrojbe i njezinih pripadnika u Domovinskom ratu, zaštiti mira i ustavnog poretka Republike Hrvatske.

Klasa: 061-01/10-01/13

Urbroj: 71-05-04/2-10-01

Zagreb, 19. listopada 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 124/2010-3222
## Odluka o dodjeli Povelje Republike Hrvat­ske Jedinici za posebne namjene MUP-a RH "Rakit­je"

### NN 124/2010 (8.11.2010.), Odluka o dodjeli Povelje Republike Hrvat­ske Jedinici za posebne namjene MUP-a RH "Rakit­je"

PREDSJEDNIK REPUBLIKE HRVATSKE

3223

Na temelju članka 98. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), u prigodi obilježavanja dvadesete obljetnice ustrojavanja, donosim

ODLUKU

kojom se dodjeljuje

POVELJA REPUBLIKE HRVATSKE

Jedinici za posebne namjene MUP-A RH »Rakitje«

za izniman doprinos postrojbe i njezinih pripadnika u Domovinskom ratu, zaštiti mira i ustavnog poretka Republike Hrvatske.

Klasa: 061-01/10-01/14

Urbroj: 71-05-04/2-10-01

Zagreb, 19. listopada 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 124/2010-3223
## Odluka o izmjenama Odluke o osnivanju Nacionalnog vijeća za zaštitu potrošača

### NN 124/2010 (8.11.2010.), Odluka o izmjenama Odluke o osnivanju Nacionalnog vijeća za zaštitu potrošača

VLADA REPUBLIKE HRVATSKE

3224

Na temelju članka 123. stavaka 1., 2., 5. i 10. Zakona o zaštiti potrošača (»Narodne novine«, br. 79/2007, 125/2007, 79/2009 i 89/2009), Vlada Republike Hrvatske je na sjednici održanoj 28. listopada 2010. godine donijela

ODLUKU

O IZMJENAMA ODLUKE O OSNIVANJU NACIONALNOG VIJEĆA ZA ZAŠTITU POTROŠAČA

I.

U Odluci o osnivanju Nacionalnog vijeća za zaštitu potrošača (»Narodne novine«, br. 21/2008, 81/2008, 90/2008, 92/2008, 43/2009, 96/2009, 150/2009 i 27/2010), u točki II. podstavku 1. riječi: »– Ema Culi, ravnateljica Uprave za trgovinu i unutarnje tržište u Ministarstvu gospodarstva, rada i poduzetništva – članica,«, zamjenjuje se riječima: »–Krešimir Rožman, državni tajnik u Ministarstvu gospodarstva, rada i poduzetništva – član; «.

U podstavku 2. koji se odnosi na zamjensku članicu Editu Volar Pantić, riječ: »sigurnost« zamjenjuje se riječima: »kakvoću«.

II.

Točka III. mijenja se i glasi:

»Za predsjedatelja Nacionalnog vijeća za zaštitu potrošača imenuje se Krešimir Rožman, državni tajnik u Ministarstvu gospodarstva, rada i poduzetništva.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 330-01/10-92/02

Urbroj: 5030116-10-5

Zagreb, 28. listopada 2010.

Predsjednica
Jadranka Kosor, dipl. iur., v. r.

Odluka, NN 124/2010-3224
## Pravilnik o izmjeni Pravilnika o sigurnosti i zdravlju pri radu s električnom energijom

### NN 124/2010 (8.11.2010.), Pravilnik o izmjeni Pravilnika o sigurnosti i zdravlju pri radu s električnom energijom

MINISTARSTVO GOSPODARSTVA, RADA I PODUZETNIŠTVA

3227

Na temelju članka 12. stavka (1) Zakona o zaštiti na radu (»Narodne novine« br. 59/96, 94/96, 114/03, 100/04, 86/08, 116/08 i 75/09), ministar gospodarstva, rada i poduzetništva donosi

PRAVILNIK

O IZMJENI PRAVILNIKA O SIGURNOSTI I ZDRAVLJU PRI RADU S ELEKTRIČNOM ENERGIJOM

Članak 1.

U Pravilniku o sigurnosti i zdravlju pri radu s električnom energijom (»Narodne novine« broj 116/10) članak 119. mijenja se i glasi: »Ovaj Pravilnik objavit će se u »Narodnim novinama«, a stupa na snagu 2. svibnja 2011. godine.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 115-01/07-01/15

Urbroj: 526-08-03/2-10-9

Zagreb, 27. listopada 2010.

Ministar
mr. sc. Đuro Popijač, v. r.

Pravilnik, NN 124/2010-3227
## Rješenje o ispunjavanju uvjeta za obavljanje poslova zaštite na radu Centra za sigurnost d.o.o. iz Zagreba

### NN 124/2010 (8.11.2010.), Rješenje o ispunjavanju uvjeta za obavljanje poslova zaštite na radu Centra za sigurnost d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

3228

Na zahtjev CENTRA ZA SIGURNOST d.o.o. iz Zagreba, Kalinovica 3, a temeljem članka 91. stavka 4. Zakona o zaštiti na radu (»Narodne novine« br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine« broj 114/02 i 126/03), Ministarstvo gospodarstva, rada i poduzetništva donosi

RJEŠENJE

I.

CENTAR ZA SIGURNOST d.o.o. iz Zagreba, Kalinovica 3, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva, klasa: UP/I-116-01/04-04/10, urbroj: 526-08-05-6 od 8. ožujka 2005. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/10-04/11

Urbroj: 526-08-03/2-10-2

Zagreb, 28. listopada 2010.

Ministar
mr. sc. Đuro Popijač, v. r.

Rješenje, NN 124/2010-3228
## Pravilnik o izmjenama i dopunama Pravilnika o stručnom ispitu za rad na stručnim poslovima u Turističkom uredu turističke zajednice

### NN 124/2010 (8.11.2010.), Pravilnik o izmjenama i dopunama Pravilnika o stručnom ispitu za rad na stručnim poslovima u Turističkom uredu turističke zajednice

MINISTARSTVO TURIZMA

3233

Na temelju članka 23. stavka 4. Zakona o turističkim zajednicama i promicanju hrvatskog turizma (»Narodne novine« broj 152/08.), ministar turizma donosi

PRAVILNIK

O IZMJENAMA I DOPUNAMA PRAVILNIKA O STRUČNOM ISPITU ZA RAD NA STRUČNIM POSLOVIMA U TURISTIČKOM UREDU TURISTIČKE ZAJEDNICE

Članak 1.

U Pravilniku o stručnom ispitu za rad na stručnim poslovima u turističkom uredu turističke zajednice (»Narodne novine« broj 121/09.) u članku 17. alineji 1. iza riječi »inozemstvu« dodaju se riječi: »te radnika zaposlenog na rukovodećim poslovima u turističkom uredu turističke zajednice«.

Članak 2.

U ispitnom programu u glavi III. tekst ispred rednog broja 1. mijenja se i glasi:

»Za obavljanje stručnih poslova direktora turističkog ureda turističke zajednice, direktora predstavništva i voditelja ispostave Hrvatske turističke zajednice, te radnika zaposlenog na rukovodećim poslovima u turističkom uredu turističke zajednice Ispit se polaže sukladno sljedećim pravnim izvorima:«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/10-02/19

Urbroj: 529-05-10-01

Zagreb, 30. rujna 2010.

Ministar
Damir Bajs, v. r.

Pravilnik, NN 124/2010-3233
## Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 124/2010 (8.11.2010.), Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

3234

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. i 71/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 14. sjednici održanoj 13. rujna 2010. godine, uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10., 71/10. i 88/10.) u Tablici 3.1. iz članka 66. stavka 2. pod:

– DTS C15A u stupcu »Koeficijent« broj: »0,54« zamjenjuje se brojem: »0, 51«

– DTS C16A u stupcu »Koeficijent« broj: »0,66« zamjenjuje se brojem: »0, 48«

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 025-04/10-01/167

Urbroj: 338-01-01-10-1

Zagreb, 13. rujna 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 124/2010-3234
## Odluka o katastarskoj izmjeri na području Općine Drenje za katastarsku općinu Preslatinci

### NN 124/2010 (8.11.2010.), Odluka o katastarskoj izmjeri na području Općine Drenje za katastarsku općinu Preslatinci

DRŽAVNA GEODETSKA UPRAVA

3235

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007), Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE DRENJE ZA KATASTARSKU OPĆINU PRESLATINCI

1. U svrhu izrade katastra nekretnina i obnove zemljišne knjige na području Općine Drenje za katastarsku općinu Preslatinci provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.o.o., Zagreb.

3. U obavljanju poslova na katastarskoj izmjeri tehničkoj reambulaciji službenici Državne geodetske uprave i zaposlenici tvrtke Geoprojekt d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere i tehničke reambulacije

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Drenje za katastarsku općinu Preslatinci dužni su do 8. studenoga 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Drenje za katastarsku općinu Preslatinci dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Osijek – Ispostava Đakovo i tvrtka Geoprojekt d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere i tehničke reambulacije izložit će se, po njenom dovršenju, na javni uvid.

Klasa: 931-04/09-04/20
Urbroj: 541-04-1/3-10-47
Zagreb, 28. listopada 2010.

Ravnatelj
prof. dr. sc. Željko Bačić, v. r.

Odluka, NN 124/2010-3235
## Odluka o katastarskoj izmjeri i tehničkoj reambulaciji na području Grada Kaštela za katastarske općine Kaštel Kambelovac i Kaštel Gomilica

### NN 124/2010 (8.11.2010.), Odluka o katastarskoj izmjeri i tehničkoj reambulaciji na području Grada Kaštela za katastarske općine Kaštel Kambelovac i Kaštel Gomilica

DRŽAVNA GEODETSKA UPRAVA

3236

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI I TEHNIČKOJ REAMBULACIJI NA PODRUČJU GRADA KAŠTELA ZA KATASTARSKE OPĆINE KAŠTEL KAMBELOVAC I KAŠTEL GOMILICA

1. U svrhu izrade katastra nekretnina i obnove zemljišne knjige na području Grada Kaštela za katastarske općine Kaštel Kambelovac i Kaštel Gomilica provest će se katastarska izmjera i tehnička reambulacija.

2. Katastarsku izmjeru i tehničku reambulaciju provest će Državna geodetska uprava, a određene poslove u okviru katastarske izmjere, te izradu elaborata katastarske izmjere i tehničke reambulacije tvrtka Geodetski zavod d.d., Split.

3. U obavljanju poslova na katastarskoj izmjeri tehničkoj reambulaciji službenici Državne geodetske uprave i zaposlenici tvrtke Geodetski zavod d.d., Split ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere i tehničke reambulacije

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Kaštela za katastarske općine Kaštel Kambelovac i Kaštel Gomilica dužni su do 8. studenoga 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Kaštela za katastarske općine Kaštel Kambelovac i Kaštel Gomilica dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Split – Ispostava Kaštela i tvrtka Geodetski zavod d.d., Split osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere i tehničke reambulacije izložit će se, po njenom dovršenju, na javni uvid.

Klasa: 931-04/09-04/23
Urbroj: 541-04-1/3-10-61
Zagreb, 28. listopada 2010.

Ravnatelj
prof. dr. sc. Željko Bačić, v. r.

Odluka, NN 124/2010-3236
## Uredba o izmjeni Uredbe o postupku davanja koncesije na pomorskom dobru

### NN 125/2010 (10.11.2010.), Uredba o izmjeni Uredbe o postupku davanja koncesije na pomorskom dobru

VLADA REPUBLIKE HRVATSKE

3244

Na temelju članka 119. točaka 1.b) i 2.c) Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 5. studenoga 2010. godine donijela

UREDBU

O IZMJENI UREDBE O POSTUPKU DAVANJA KONCESIJE NA POMORSKOM DOBRU

Članak 1.

U Uredbi o postupku davanja koncesije na pomorskom dobru (»Narodne novine«, br. 23/2004, 101/2004, 39/2006 i 63/2008), u članku 18. stavku 1. točki 3. podstavku 8. riječi: »15%« zamjenjuju se riječima: »7%«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 934-01/10-01/14

Urbroj: 5030116-10-1

Zagreb, 5. studenoga 2010.

Predsjednica
Jadranka Kosor, dipl. iur., v. r.

Uredba, NN 125/2010-3244
## Uredba o izmjeni Uredbe o određivanju granice pomorskog dobra na dijelu k.o. Omiš

### NN 125/2010 (10.11.2010.), Uredba o izmjeni Uredbe o određivanju granice pomorskog dobra na dijelu k.o. Omiš

VLADA REPUBLIKE HRVATSKE

3245

Na temelju članka 118. stavka 4. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 9. rujna 2010. godine donijela

UREDBU

O IZMJENI UREDBE O ODREĐIVANJU GRANICE POMORSKOG DOBRA NA DIJELU k.o. OMIŠ

Članak 1.

U Uredbi o određivanju granice pomorskog dobra na dijelu k.o. Omiš (»Narodne novine«, broj 92/2008), u članku 2. točka 3. mijenja se i glasi:

»TOČKA 3. 6 396 681.70 4 808 724.23«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 934-01/04-02/13

Urbroj: 5030116-10-1

Zagreb, 9. rujna 2010.

Predsjednica
Jadranka Kosor, dipl. iur., v. r.

Uredba, NN 125/2010-3245
## Rješenje o dopuni i izmjeni Liste stečajnih upravitelja

### NN 125/2010 (10.11.2010.), Rješenje o dopuni i izmjeni Liste stečajnih upravitelja

MINISTARSTVO PRAVOSUĐA

3246

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03 i 82/06) i članka 2. stavak 1. Pravilnika o utvrđivanju Liste stečajnih upravitelja (»Narodne novine«, broj 65/07) ministar pravosuđa donosi

RJEŠENJE

O DOPUNI I IZMJENI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministrice pravosuđa klasa: 133-04/07-01/3, urbroj: 514-06-02/1-07-1 od 20. srpnja 2007. godine (»Narodne novine«, broj 77/07, 119/07, 47/08, 74/08, 107/08, 45/09, 85/09, 130/09, 38/10, 77/10 i 93/10) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red. br. | Ime i prezime | Odvjetnik  MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 279. | MILJENKO POŽGAJ |  | dipl. ing. prometa | UP/I-133-04/10-01/11 od 7. 9. 2010. |  | Jastrebarsko, Repišće 42 |
| 280. | MARTINA GRGEC | DA, MB:  80365752 | dipl. pravnik | UP/I-133-04/10-01/18 od 7. 9. 2010. |  | Zagreb, Tuškanova 28 |

II. Osobe iz točke 1. ovog Rješenja uvrštavaju se na Listu stečajnih upravitelja na vrijeme od četiri godine.

III. Pod rednim brojem »270. Ana Vičević Gračanin, dipl. pravnik iz Rijeke, F. Matkovića 17,« upisuje se u rubriku »Odvjetnik« DA, MB: 80432042 i mijenja se adresa tako da glasi: Čavle, Čavle 117«.

IV. Ova Lista stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-02-02-10-11

Zagreb, 26. listopada 2010.

Ministar
Dražen Bošnjaković, v. r.

Rješenje, NN 125/2010-3246
## Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu protočnih mjerila za tekućine osim vode za ovjeravanje

### NN 125/2010 (10.11.2010.), Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu protočnih mjerila za tekućine osim vode za ovjeravanje

DRŽAVNI ZAVOD ZA MJERITELJSTVO

3251

Na temelju članka 8. stavka 5. Zakona o mjeriteljstvu (»Narodne novine« broj 163/03., 194/03. i 111/07), ravnatelj Državnog zavoda za mjeriteljstvo donosi

PRAVILNIK

O IZMJENAMA PRAVILNIKA O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU PROTOČNIH MJERILA ZA TEKUĆINE OSIM VODE ZA OVJERAVANJE

Članak 1.

U Pravilniku o tehničkim i mjeriteljskim zahtjevima za ovlašćivanje servisa za pripremanje mjernih transformatora za ovjeravanje (»Narodne novine«, broj 154/04 i 107/09), u članku 1. riječi: »za pripremanje mjernih transformatora« zamjenjuju se riječima: »za pripremu protočnih mjerila za tekućine osim vode«.

Članak 2.

U članku 6. točka 4) mijenja se i glasi:

»4) oprema za ovjeravanje mjernih sustava na autocisternama ili stabilnim mjernim sustavima za UNP:

• etalonska mjerna posuda najmanjeg obujma koji omogućuje ispitivanje jednominutnog protoka za najveći protok mjernog sustava – najveća mjerna nesigurnost ± 0,1% ili etalonska cijevna petlja (prover) ili etalonska cijev s klipom (compact prover) – najveća mjerna nesigurnost ± 0,05% ili usporedno mjerilo (master mjerilo) s posudom najmanjeg obujma koja omogućuje ispitivanje jednominutnog protoka za najveći protok mjernog sustava – najveća mjerna nesigurnost ± 0,2%

• termometar čiji najmanji podjeljak ne smije biti veći od 0,1 °C

• sekundomjer.«

Članak 3.

U članku 2. riječi »normizaciju i« brišu se.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-03/02

Urbroj: 558-02/1-10-2

Zagreb, 29. listopada 2010.

Ravnatelj
dr. sc. Krešimir Buntak, v. r.

Pravilnik, NN 125/2010-3251
## Pravilnik o izmjenama i dopunama Pravilnika o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za protočna mjerila za tekućine osim vode

### NN 125/2010 (10.11.2010.), Pravilnik o izmjenama i dopunama Pravilnika o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za protočna mjerila za tekućine osim vode

DRŽAVNI ZAVOD ZA MJERITELJSTVO

3252

Na temelju članka 41. stavka 4. i članka 46. stavka 2. i 3. Zakona o mjeriteljstvu (»Narodne novine« broj 163/03, 194/03 i 111/07), ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE, ISPITIVANJE SUKLADNOSTI I PROVEDBU SLUŽBENIH MJERENJA ZA PROTOČNA MJERILA ZA TEKUĆINE OSIM VODE

Članak 1.

U Pravilniku o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za protočna mjerila za tekućine osim vode (»Narodne novine« broj 6/05), naziv Pravilnika mijenja se i glasi: »PRAVILNIK O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE I ISPITIVANJE SUKLADNOSTI PROTOČNIH MJERILA ZA TEKUĆINE OSIM VODE«.

Članak 2.

Članak 1. mijenja se i glasi:

»Ovim se Pravilnikom propisuju uvjeti koje moraju ispunjavati pravne osobe za ovjeravanje i ispitivanje sukladnosti protočnih mjerila za tekućine osim vode (u daljnjem tekstu: protočna mjerila)«.

Članak 3.

Članak 2. mijenja se i glasi:

»Ovlaštena pravna osoba (u daljnjem tekstu: pravna osoba) u smislu ovoga Pravilnika, može ovjeravati mjerila i ispitivati sukladnost mjerila (u daljnjem tekstu: ovjeravanje) te o njima voditi evidenciju«.

Članak 4.

U članku 5. točka 4) mijenja se i glasi:

»4) oprema za ovjeravanje mjernih sustava na autocisternama ili stabilnim mjernim sustavima za UNP:

• etalonska mjerna posuda najmanjeg obujma koji omogućuje ispitivanje jednominutnog protoka za najveći protok mjernog sustava – najveća mjerna nesigurnost ± 0,1% ili etalonska cijevna petlja (prover) ili etalonska cijev s klipom (compact prover) – najveća mjerna nesigurnost ± 0,05% ili usporedno mjerilo (master mjerilo) s posudom najmanjeg obujma koja omogućuje ispitivanje jednominutnog protoka za najveći protok mjernog sustava – najveća mjerna nesigurnost ± 0,2%

• termometar čiji najmanji podjeljak ne smije biti veći od 0,1 °C

• sekundomjer«.

Članak 5.

U članku 7. riječi »normizaciju i« brišu se.

Članak 6.

U članku 9. riječi »normizaciju i« brišu se.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-03/03

Urbroj: 558-02/1-10-2

Zagreb, 29. listopada 2010.

Ravnatelj
dr. sc. Krešimir Buntak, v. r.

Pravilnik, NN 125/2010-3252
## Odluka o razrješenju dijela članova Programskog vijeća Hrvatske radiotelevizije

### NN 126/2010 (12.11.2010.), Odluka o razrješenju dijela članova Programskog vijeća Hrvatske radiotelevizije

HRVATSKI SABOR

3255

Na temelju članka 81. Ustava Republike Hrvatske i članaka 18. i 20. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 5. studenoga 2010. donio je

ODLUKU

O RAZRJEŠENJU DIJELA ČLANOVA PROGRAMSKOG VIJEĆA HRVATSKE RADIOTELEVIZIJE

Razrješuju se dužnosti člana Programskog vijeća Hrvatske radiotelevizije, na vlastiti zahtjev:

– SANJA MODRIĆ,

– MARINA ŠKRABALO i

– dr. sc. DAMIR GRUBIŠA.

Klasa: 021-13/10-07/29

Zagreb, 5. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2010-3255
## Odluka o razrješenju člana Programskog vijeća Hrvatske radiotelevizije

### NN 126/2010 (12.11.2010.), Odluka o razrješenju člana Programskog vijeća Hrvatske radiotelevizije

HRVATSKI SABOR

3256

Na temelju članka 81. Ustava Republike Hrvatske i članaka 18. i 20. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 5. studenoga 2010., donio je

ODLUKU

O RAZRJEŠENJU ČLANA PROGRAMSKOG VIJEĆA HRVATSKE RADIOTELEVIZIJE

Razrješuje se SINIŠA GRGIĆ dužnosti člana Programskog vijeća Hrvatske radiotelevizije na vlastiti zahtjev.

Klasa: 021-13/10-07/37

Zagreb, 5. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2010-3256
## Odluka o imenovanju člana Vijeća za građanski nadzor sigurnosno-obavještajnih agencija

### NN 126/2010 (12.11.2010.), Odluka o imenovanju člana Vijeća za građanski nadzor sigurnosno-obavještajnih agencija

HRVATSKI SABOR

3257

Na temelju članka 81. Ustava Republike Hrvatske i članka 110. stavka 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06.), Hrvatski sabor na sjednici 5. studenoga 2010., donio je

ODLUKU

O IMENOVANJU ČLANA VIJEĆA ZA GRAĐANSKI NADZOR SIGURNOSNO-OBAVJEŠTAJNIH AGENCIJA

I.

Imenuje se član Vijeća za građanski nadzor sigurnosno-obavještajnih agencija iz reda diplomiranih pravnika prof. dr. NIKOLA MIJATOVIĆ, diplomirani pravnik iz Zagreba.

II.

Mandat imenovanog člana Vijeća za građanski nadzor sigurnosno-obavještajnih agencija traje do završetka mandata ostalih članova Vijeća za građanski nadzor sigurnosno-obavještajnih agencija.

Klasa: 021-13/10-07/35

Zagreb, 5. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 126/2010-3257